《送巨德新》
元代·王士熙

渭城秋水汎红莲，《白雪》梁园作赋年。金马朝回门似水，碧鸡人去路如天。

扬雄宅古平芜雨，诸葛祠空老树烟。小队出游春色里，满蹊花朵正娟娟。

作者简介：东平人，字继学。王构子。善画山水。英宗时为翰林待制。泰定帝时历官治书侍御史，中书参知政事。泰定帝死，被燕铁儿流远州。后为文宗起用，任江东廉访使，以南台御史中丞卒。